Doi minori din Hunedoara au fost exploatați prin muncă și plătiți cu droguri și alcool. Erau puși să renoveze două imobile
Doi minori puși la munci grele de un individ din Hunedoara erau răsplătiți pentru efort cu droguri.
Potrivit anchetatorilor, tinerii se ocupau de renovarea și amenajarea a două imobile și, în schimb, primeau diferite cantități de cannabis.
Pe lângă substanțele interzise, omul le oferea sume modice, putină mâncare, dar și băuturi alcoolice.
Polițiștii au percheziționat casa minorilor și au găsit 40 de grame de droguri de mare risc.
Cel bănuit că profita de băieți a fost arestat preventiv pentru 30 de zile. Este acuzat de trafic de minori, dar și de trafic și deținere de droguri de risc.